als_Latn dik_Latn sag_Latn
Kryeministri Berisha njoftoi sot vendimin e qeverisë për vendosjen e kasave të regjistrimit për biznesin dhe faturën elektronike si procedura më transparente dhe moderne e shërbimit ndaj qytetarëve. Duke e konsideruar këtë vendim të njëjtë për nga rëndësia me kartat e identitetit, Kryeministri e vlerësoi atë si ID-në moderne të biznesit.
“Sot marrim një vendim shumë të rëndësishëm, që, për nga rëndësia, do ta krahasoja me atë të kartave të identitetit për qytetarët, kasat regjistruese, ID-në moderne të biznesit,” tha Kryeministri.
Në hartimin e këtij vendimi, Kryeministri theksoi se është studiuar eksperienca dhe standardet e vendeve të BE-së.
“Ministria e Financave dhe autoriteti i tatimeve kanë studiuar eksperienca të suksesshme të vendeve të ndryshme, standardet e vendeve të BE-së, kanë bërë të gjitha rregullimet e domosdoshme ligjore për aplikimin e sistemit të kasave “on line”, sistem i cili është më moderni, më i sakti dhe i domosdoshëm,” u shpreh Kryeministri.
Kryeministri vlerësoi se ky vendim shënon një zhvillim pozitiv e të domosdoshëm për transparencën e të gjitha proceseve, sikundër vendos një standard të domosdoshëm të shërbimit të kulturuar në të gjitha njësitë e vogla, të mesme dhe të mëdha tregtare të vendit.
Kryeministri tha se ky hap, i shoqëruar nga një punë e madhe paraprake e përgatitjes së të gjitha prerogativave, udhëzimeve dhe akteve ligjore e nënligjore, shënon një përpjekje të madhe për modernizimin e sistemit dhe arritjen në moshën digjitale.
14/11/2007
als_Latn als_Latn als_Latn als_Latn als_Latn als_Latn unk